Čebyševbreen

Čebyševbreen eller Tsjebysjovbreen er en 4,5 km lang og 3,5 km² stor isbre langt sør på Spitsbergen, Svalbard, i fjellområdet i nordlige Sørkapp Land. Breen strekker seg nordover fra Bastionbreen og Vesletinden i sør og nordover langs østveggen av Čebyševfjellet ned mot Hornsund. Nederst renner den i nord sammen med Körberbreen, som kommer inn fra øst fra andre siden av Vesletindens nordgående fjellrygg.

Den avgrenses i nord mot Körberbreen og videre med klokken mot Bastionbreen, Gåsbreen og Nordfallbreen. Breen når ikke helt ut til Hornsund. Mot Körberbreen har den en smal morene.

Breen har sitt navn etter den russiske matematikeren Pafnutij Lvovitsj Tsjebysjov (1821–1894).

Referanser 

Breer på Spitsbergen
Sørkapp Land